[{"text_idx": "#000000", "text": "Ho-ho-hopiwch ar y bws i deithio am ddim ar y penwythnos wrth i ni nesa\u0301u at y Nadolig"}, {"text_idx": "#000001", "text": "Dyma amser mwyaf bendigedig y flwyddyn... i ddal bws! Mae siopwyr a chymudwyr Sir Fynwy yn cael eu hannog i ddefnyddio trafnidiaeth gyhoeddus i helpu\u2019r sir fynd i\u2019r afael a\u0302\u2019r argyfwng hinsawdd. Yn gymhelliant ychwanegol ac mewn amser ar gyfer y Nadolig, mae Cyngor Sir Fynwy wedi cadarnhau y bydd holl deithiau bws dros y penwythnos o fewn y sir yn rhad ac am ddim i\u2019r holl ddefnyddwyr, bob penwythnos ym mis Rhagfyr."}, {"text_idx": "#000002", "text": "Bydd teithwyr yn gallu defnyddio\u2019r cynnig rhad ac am ddim hwn, wedi\u2019i ariannu gan Lywodraeth Cymru, ar gyfer unrhyw siwrne sydd a\u0302 man cychwyn a man gorffen o fewn Sir Fynwy. Y gobaith yw y bydd hyn yn annog siopwyr a chymudwyr Nadolig i ddefnyddio\u2019r bws i wneud man siopa Nadolig, ymweld a\u0302 ffrindiau a pherthnasau, neu dim ond cyrraedd y gwaith. Mae hefyd yn ffordd wych o deithio i gyrraedd gorsaf drenau ar gyfer teithiau ymhellach i ffwrdd."}, {"text_idx": "#000003", "text": "Dywedodd y Cynghorydd Sirol Catrin Maby, Aelod Cabinet Newid yn yr Hinsawdd a\u2019r Amgylchedd: \u201cRydym mor falch ein bod wedi sicrhau cyllid Llywodraeth Cymru i helpu i annog trigolion i ddefnyddio mwy ar fysiau\u2019r sir. Bob penwythnos ym mis Rhagfyr wrth i ni nesa\u0301u at y Nadolig byddwch yn gallu ymuno ag unrhyw wasanaeth am daith rhwng dau leoliad yn Sir Fynwy heb orfod talu. Felly beth am gael trip diwrnod am ychydig o siopa Nadolig, neu fynd yn ddi-gar ar eich taith i\u2019r gwaith ac yn o\u0302l?"}, {"text_idx": "#000005", "text": "Dywedodd y Cynghorydd Sirol Catrin Maby,"}, {"text_idx": "#000006", "text": "Daw\u2019r teithio bws am ddim ar y penwythnos yn ychwanegol i barcio am ddim ym meysydd parcio\u2019r cyngor bob penwythnos ym mis Rhagfyr, sydd wedi rhedeg am y ddwy flynedd diwethaf er mwyn helpu i gefnogi busnesau lleol ac annog mwy o bobl i siopa o fewn Sir Fynwy. Mae\u2019n cael ei gynnig eto eleni o ddydd Sadwrn 3ydd Rhagfyr i\u2019r rheiny sydd ddim yn gallu teithio ar fws. Y meysydd parcio\u2019r Cyngor yn y cynllun yw\u2019r Fenni, Cas-gwent a Threfynwy (mae meysydd parcio rhad ac am ddim eisoes mewn lleoliadau eraill yn nhrefi eraill y sir)."}, {"text_idx": "#000008", "text": "\u201cRwy\u2019n falch iawn o gefnogi\u2019r cynllun bysiau am ddim hwn ar gyfer Sir Fynwy. Bydd y cynllun nid yn unig yn helpu teuluoedd i wneud arbedion yn ystod argyfwng costau byw awrth i ni nesa\u0301u at y Nadolig, bydd yn hwb i\u2019r diwydiant bysiau a\u2019r economi leol yn ogystal ag annog pobl i newid i ffurf fwy cynaliadwy o drafnidiaeth.\u201d"}, {"text_idx": "#000009", "text": "I gael gwybod am ymweliad gwasanaethau bws Sir Fynwy Gellir gweld rhestr o\u2019r maes parcio sydd ym mherchnogaeth y cyngor yn"}]